Դեռ շաբաթ մը առաջ, Միւնիխ քաղաքի մէջ ոստիկանութիւնը խուզարկեց 80-ամեայ քաղաքացիի մը բնակարանը, ուրկէ յայտնաբերուեցան 1500 իւղաներկ պաստառներ, ներառեալ Փիքասոյի կարգ մը գործերը։ Այսօրուայ արժէքով 1,2 միլիառ Եւրօ գնահատուած այդ նկարները թալանուած էին այսօրուայ տիրոջ հօրը կողմէ, որ կէսթափոյի գործակալ մըն էր։ Այժմ իշխանութիւնները որոշած են այս գտածոները վերադարձնել իրենց նախկին տէրերուն, կամ աւելի ճիշդ անոնց օրինական ժառանգորդներուն։ Իսկ եթէ կարելի չըլլայ այդ ժառանգորդները յայտնաբերել, այն ատեն ալ հարստութիւնը պիտի փոխանցուի «Հոլոքոստէ Տուժածներու միութեան»։